plato-philosophy.respublica 8.544
ἀλλʼ οὖν δὴ τὰς ἄλλας ἡμαρτημένας ἔλεγες , εἰ αὕτη ὀρθή . τῶν δὲ λοιπῶν πολιτειῶν ἔφησθα , ὡς μνημονεύω , τέτταρα εἴδη εἶναι , ὧν καὶ πέρι λόγον ἄξιον εἴη ἔχειν καὶ ἰδεῖν αὐτῶν τὰ ἁμαρτήματα καὶ τοὺς ἐκείναις αὖ ὁμοίους , ἵνα πάντας αὐτοὺς ἰδόντες , καὶ ὁμολογησάμενοι τὸν ἄριστον καὶ τὸν κάκιστον ἄνδρα , ἐπισκεψαίμεθα εἰ ὁ ἄριστος εὐδαιμονέστατος καὶ ὁ κάκιστος ἀθλιώτατος , ἢ ἄλλως ἔχοι · καὶ ἐμοῦ ἐρομένου τίνας λέγοις τὰς τέτταρας πολιτείας , ἐν τούτῳ ὑπέλαβε Πολέμαρχός τε καὶ Ἀδείμαντος , καὶ οὕτω δὴ σὺ ἀναλαβὼν τὸν λόγον δεῦρʼ ἀφῖξαι . ὀρθότατα , εἶπον , ἐμνημόνευσας . πάλιν τοίνυν , ὥσπερ παλαιστής , τὴν αὐτὴν λαβὴν πάρεχε , καὶ τὸ αὐτὸ ἐμοῦ ἐρομένου πειρῶ εἰπεῖν ἅπερ τότε ἔμελλες λέγειν . ἐάνπερ , ἦν δʼ ἐγώ , δύνωμαι . καὶ μήν , ἦ δʼ ὅς , ἐπιθυμῶ γε καὶ αὐτὸς ἀκοῦσαι τίνας ἔλεγες τὰς τέτταρας πολιτείας . οὐ χαλεπῶς , ἦν δʼ ἐγώ , ἀκούσῃ . εἰσὶ γὰρ ἃς λέγω , αἵπερ καὶ ὀνόματα ἔχουσιν , ἥ τε ὑπὸ τῶν πολλῶν ἐπαινουμένη , ἡ Κρητική τε καὶ Λακωνικὴ αὕτη · καὶ δευτέρα καὶ δευτέρως ἐπαινουμένη , καλουμένη δʼ ὀλιγαρχία , συχνῶν γέμουσα κακῶν πολιτεία · ἥ τε ταύτῃ διάφορος καὶ ἐφεξῆς γιγνομένη δημοκρατία , καὶ ἡ γενναία δὴ τυραννὶς καὶ πασῶν τούτων διαφέρουσα , τέταρτόν τε καὶ ἔσχατον πόλεως νόσημα . ἤ τινα ἄλλην ἔχεις ἰδέαν πολιτείας , ἥτις καὶ ἐν εἴδει διαφανεῖ τινι κεῖται ; δυναστεῖαι γὰρ καὶ ὠνηταὶ βασιλεῖαι καὶ τοιαῦταί τινες πολιτεῖαι μεταξύ τι τούτων πού εἰσιν , εὕροι δʼ ἄν τις αὐτὰς οὐκ ἐλάττους περὶ τοὺς βαρβάρους ἢ τοὺς Ἕλληνας . πολλαὶ γοῦν καὶ ἄτοποι , ἔφη , λέγονται . οἶσθʼ οὖν , ἦν δʼ ἐγώ , ὅτι καὶ ἀνθρώπων εἴδη τοσαῦτα ἀνάγκη τρόπων εἶναι , ὅσαπερ καὶ πολιτειῶν ; ἢ οἴει ἐκ δρυός ποθεν ἢ ἐκ πέτρας τὰς πολιτείας γίγνεσθαι , ἀλλʼ οὐχὶ ἐκ τῶν ἠθῶν τῶν ἐν ταῖς πόλεσιν , ἃ ἂν ὥσπερ ῥέψαντα τἆλλα ἐφελκύσηται ; οὐδαμῶς ἔγωγʼ , ἔφη , ἄλλοθεν ἢ ἐντεῦθεν . οὐκοῦν εἰ τὰ τῶν πόλεων πέντε , καὶ αἱ τῶν ἰδιωτῶν κατασκευαὶ τῆς ψυχῆς πέντε ἂν εἶεν . τί μήν ; τὸν μὲν δὴ τῇ ἀριστοκρατίᾳ ὅμοιον διεληλύθαμεν ἤδη , ὃν ἀγαθόν τε καὶ δίκαιον ὀρθῶς φαμεν εἶναι .
Lemmas: ἀλλά οὖν δή ὁ ἄλλος ἁμαρτάνω λέγω , εἰ οὗτος ὀρθός . ὁ δέ λοιπός πολιτεία φημί , ὡς μνημονεύω , τέσσαρες εἶδος εἰμί , ὅς καί περί λόγος ἄξιος εἰμί ἔχω καί ὁράω αὐτός ὁ ἁμάρτημα καί ὁ ἐκεῖνος αὖ ὅμοιος , ἵνα πᾶς αὐτός ὁράω , καί ὁμολογέω ὁ ἀγαθός καί ὁ κακός ἀνήρ , ἐπισκοπέω εἰ ὁ ἀγαθός εὐδαίμων καί ὁ κακός ἄθλιος , ἤ ἄλλος ἔχω · καί ἐγώ ἔρομαι τίς λέγω ὁ τέσσαρες πολιτεία , ἐν οὗτος ὑπολαμβάνω Πολέμαρχος τε καί Ἀδείμαντος , καί οὕτως δή σύ ἀναλαμβάνω ὁ λόγος δεῦρο ἀφικνέομαι . ὀρθός , λέγω , μνημονεύω . πάλιν τοίνυν , ὥσπερ παλαιστής , ὁ αὐτός λαβή παρέχω , καί ὁ αὐτός ἐγώ ἔρομαι πειράω λέγω ὅς τότε μέλλω λέγω . ἐάν , εἰμί δέ ἐγώ , δύναμαι . καί μήν , ἠμί δέ ὅς , ἐπιθυμέω γε καί αὐτός ἀκούω τίς λέγω ὁ τέσσαρες πολιτεία . οὐ χαλεπός , εἰμί δέ ἐγώ , ἀκούω . εἰμί γάρ ὅς λέγω , ὅς καί ὄνομα ἔχω , ὁ τε ὑπό ὁ πολύς ἐπαινέω , ὁ Κρητικός τε καί Λακωνικός οὗτος · καί δεύτερος καί δεύτερος ἐπαινέω , καλέω δέ ὀλιγαρχία , συχνός γέμω κακός πολιτεία · ὁ τε οὗτος διάφορος καί ἐφεξῆς γίγνομαι δημοκρατία , καί ὁ γενναῖος δή τυραννίς καί πᾶς οὗτος διαφέρω , τέταρτος τε καί ἔσχατος πόλις νόσημα . ἤ τις ἄλλος ἔχω ἰδέα πολιτεία , ὅστις καί ἐν εἶδος διαφανής τις κεῖμαι ; δυναστεία γάρ καί ὠνητός βασιλεία καί τοιοῦτος τις πολιτεία μεταξύ τις οὗτος που εἰμί , εὑρίσκω δέ ἄν τις αὐτός οὐ ἐλαχύς περί ὁ βάρβαρος ἤ ὁ Ἕλλην . πολύς γοῦν καί ἄτοπος , φημί , λέγω . οἶδα οὖν , εἰμί δέ ἐγώ , ὅτι καί ἄνθρωπος εἶδος τοσοῦτος ἀνάγκη τρόπος εἰμί , ὅσος καί πολιτεία ; ἤ οἴομαι ἐκ δρῦς ποθεν ἤ ἐκ πέτρα ὁ πολιτεία γίγνομαι , ἀλλά οὐ ἐκ ὁ ἦθος ὁ ἐν ὁ πόλις , ὅς ἄν ὥσπερ ῥέπω ἄλλος ἐφέλκω ; οὐδαμῶς ἐγώ , φημί , ἄλλοθεν ἤ ἐντεῦθεν . οὐκοῦν εἰ ὁ ὁ πόλις πέντε , καί ὁ ὁ ἰδιώτης κατασκευή ὁ ψυχή πέντε ἄν εἰμί . τίς μήν ; ὁ μέν δή ὁ ἀριστοκρατία ὅμοιος διέρχομαι ἤδη , ὅς ἀγαθός τε καί δίκαιος ὀρθός φημί εἰμί .